Diari Oficial de la Generalitat Valenciana


Sumari del DOGV 2981, del 29-04-1997 (1997/7279)

DECRET 156/1997, de 22 d'abril, del Govern Valencià, pel qual es transforma el Conservatori Superior de Música de València i es crea un Conservatori Professional de Música.
----------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1997/04/22/156/dof/vci/html**

### Dades del document

Número de DOGV
:   2981

Data del DOGV
:   29-04-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/7279


Data del document
:   22-04-1997

Organisme emissor
:   Conselleria de Cultura, Educació i Ciència

Tipus de document
:   Decret

DECRET 156/1997, de 22 d'abril, del Govern Valencià, pel qual es transforma el Conservatori Superior de Música de València i es crea un Conservatori Professional de Música.   
L'actual Conservatori de Música de València ha tingut encomanat l'ensenyament de la música en els tres graus (elemental, mitjà i superior) i, en conseqüència, integrava en el seu si un alumnat heterogeni en aptituds, motivacions i edats, des dels vuit anys fins la culminació acadèmica que suposa el grau superior de música.  
Aquest plantejament, regulat per un marc jurídic previ, s'ha modificat substancialment en virtut de l'aprovació de la Llei Orgànica 1/1990, de 3 d'octubre, d'Ordenació General del Sistema Educatiu.  
El Decret 247/93, de 21 de desembre, del Govern Valencià, regula les distintes modalitats d'ensenyament de la música en l'àmbit de la Comunitat Valenciana.  
El Conservatori Professional assumirà l'orientació i la formació musical de l'alumnat a fi de proporcionar-li una formació musical de nivell mitjà que li possibilite l'accés al grau superior de música. El Conservatori Superior assumirà la formació de l'alumnat que aspire a un major aprofundiment en l'especialització que garantisca la seua qualificació professional, de manera que servisca de canal per a l'establiment del tercer cicle universitari, conduent al títol de doctor, segons el que preveu l'article 42.4 de la Llei Orgànica 1/1990, de 3 d'octubre, d'Ordenació General del Sistema Educatiu.  
Finalment, i partint de la realitat actual, caldrà procedir, segons s'indica en la disposició addicional catorze de la Llei Orgànica 1/1990, de 3 d'octubre, a l'adscripció del funcionariat docent actual en els distints graus en què s'estructuren els nous ensenyaments, prenent com a punt de partida el respecte als seus drets.  
Els òrgans de govern del centre de grau professional que es creen per mitjà d'aquest decret es regirà pel Decret 90/1986, de 8 de juliol, del Govern Valencià, pel qual s'aprova el Reglament dels Òrgans de Govern dels Centres Públics d'Ensenyaments Especialitzats, modificat pels decrets 53/1987, de 24 d'abril, i 180/1988, de 15 de novembre, del Govern Valencià, i pel Reial Decret 1.815/1993, en el cas del Conservatori Superior.  
En virtut d'això, a proposta del conseller de Cultura, Educació i Ciència i amb la deliberació prèvia del Govern Valencià, la reunió del dia 22 d'abril de 1997,  
DECRETE  
Article 1  
Es transforma l'estructura acadèmica administrativa del Conservatori Superior de Música «Joaquín Rodrigo», codi 73901447, que deixarà d'organitzar i d'impartir els graus elemental i mitjà que tenia atribuïts. El citat centre organitzarà i impartirà únicament els ensenyaments de música corresponents al grau superior, de conformitat amb el que estableix l'article 9 apartat c) del Reial Decret 389/1992, de 15 d'abril, pel qual s'estableixen els requisits mínims dels centres que impartisquen ensenyaments artístics.  
Article 2  
Es crea, per desdoblament del Conservatori Superior de Música, el següent centre docent:  
Província: València.  
Municipi: València.  
Denominació: Conservatori Professional de Música número 2  
Codi: 55331394  
Domicili provisional: Sant Esteve, núm. 3.  
Capacitat: 540 llocs.  
Ensenyaments de música: graus elemental i mitjà  
DISPOSICIONS ADDICIONALS  
Primera   
El que s'estableix en aquest decret s'inscriurà en el Registre de Centres Docents de la Comunitat Valenciana.  
Segona  
1. El funcionariat pertanyent al Cos de Professorat de Música i Arts Escèniques s'adscriuran al Conservatori Professional, sense perjudici d'allò previst en la disposició addicional catorze 1) de la Llei Orgànica 1/1990, de 3 d'octubre, d'Ordenació General del Sistema Educatiu. Així mateix, el funcionariat del cos de catedràtics de música s'adscriuran al Conservatori Superior de Música.  
2. El funcionariat afectat pel que s'estableix en aquesta disposició conservarà els drets inherents als anys de permanència continuada al conservatori de música de procedència, els quals seran acumulables, a efectes de mobilitat, al temps de serveis prestats al conservatori en què s'integren mitjançant aquesta disposició.  
Tercera  
1. Els expedients acadèmics de l'alumnat de grau superior de l'actual Conservatori Superior de Música Joaquín Rodrigo, de València, romandran a les dependències administratives del Centre Superior de Música.  
2. L'alumnat accedirà al grau superior dels estudis de música del pla que s'extingeix quan complisca els requisits previstos en l'article setze, u, c) del Decret 2.618/1966, de 10 de setembre, i supere la prova d'accés que estableix el Reial Decret 970/1994, de 13 de maig.  
3. L'alumnat de nou accés del Conservatori Superior de Música de València no podrà compatibilitzar l'ensenyament oficial amb el lliure.  
4. No perdrà la condició d'alumnat oficial del Conservatori Superior aquell que, per a finalitzar els seus estudis, haja de matricular-se d'assignatures catalogades de grau mitjà, segons el que estableix l'article cinqué, tres, del Decret 2.618/1966, de 10 de setembre, encara que les curse en un Conservatori Professional de Música .  
Una vegada superats aquests ensenyaments, es notificarà aquesta circumstància a la Secretaria del Conservatori Superior, mitjançant la certificació corresponent, acreditativa a l'efecte de completar l'expedient acadèmic de l'alumnat.  
Quarta  
Els expedients acadèmics de l'alumnat dels graus elemental i mitjà que estava cursant estudis al Conservatori Superior de Música, se centralitzaran en les dependències administratives del nou Conservatori Professional de Música.  
Cinquena  
A efectes de constitució del consell escolar i nomenament dels òrgans de govern, els centres a què es refereix aquest decret tindran la consideració de centres de nova creació.  
Sisena  
1. Els òrgans de govern del Conservatori Professional de Música a què es refereix aquest decret s'ajustaran en el seu funcionament, a allò previst en el Decret 90/1986, de 8 de juliol, pel qual s'aprova el Reglament dels Òrgans de Govern dels Centres Públics d'Ensenyaments Especialitzats, modificat pels decrets 53/1987 i 180/1988.  
2. Amb caràcter supletori i mentre la Comunitat Valenciana no dispose de normativa pròpia, el Conservatori Superior de Música a què es refereix aquesta disposició s'ajustarà al que s'estableix en el Reial Decret 1.815/1993, de 18 d'octubre, pel qual es regula la composició del consell escolar i de la junta electoral dels conservatoris superiors que impartisquen únicament el grau superior.  
DISPOSICIONS TRANSITÒRIES  
Primera  
Els catedràtics adscrits al Conservatori Superior de Música impartiran classes al Conservatori Professional de Música de València, pel que fa als ensenyaments regulats pel Decret 2.618/1966, de 10 de setembre, en els casos en què disposen de la titulació requerida per a cadascun d'aquests, quan el nombre d'alumnat de grau superior siga insuficient per a completar els seus horaris lectius.  
Segona  
Els catedràtics adscrits al Conservatori Superior de Música de València, titulars d'ensenyaments de grau mitjà del pla d'estudis regulat pel Decret 2.618/1996, de 10 de setembre, els continuaran tenint a càrrec seu fins l'entrada en vigor del grau superior de la nova ordenació acadèmica.  
DISPOSICIONS FINALS  
Primera  
Es faculta el conseller de Cultura, Educació i Ciència perquè adopte totes les mesures necessàries per al compliment i desplegament del que s'estableix en aquest decret, així com perquè modifique, si s'escau, el domicili, la denominació i la configuració dels centres. Així mateix, se'l faculta perquè adopte les mesures necessàries sobre la distribució de crèdits, mitjans materials i plantilles de l'actual Conservatori Superior de Música de València, entre els centres a què es refereix aquest decret.  
Segona  
Aquest decret entrarà en vigor el dia de la seua publicació en el Diari Oficial de la Generalitat Valenciana.  
València, 22 d'abril de 1997  
El president de la Generalitat Valenciana,  
EDUARDO ZAPLANA HERNÁNDEZ-SORO  
El conseller de Cultura, Educació i Ciència,  
FRANCISCO E. CAMPS ORTIZ


Còpia Permalink ELI